Μοσχαράκι κοκκινιστό με μαϊντανό από την ορεινή Μεσσηνία
Στην Αλαγονία Μεσσηνίας κάνουν το μοσχάρι κοκκινιστό μαζί με αγκαλιές ολόκληρες από μαϊντανό. Παραδοσιακό πιάτο, μελωμένο, με πλούσια γεύση, ιδανικό για το γιορτινό ή το κυριακάτικο τραπέζι.
2 κιλά μοσχαρίσια ελιά, σε μέτρια κομμάτια, 500 ml ελαιόλαδο (ή λιγότερο), 2 ξερά κρεμμύδια, ψιλοκομμένα, 100 ml κόκκινο, ξηρό κρασί, 2 φύλλα δάφνης, 3 νεροπότηρα τριμμένη φρέσκια ντομάτα, 2-3 κιλά μαϊντανός, με τα κοτσάνια, χοντροκομμένος, αλάτι, φρεσκοτριμμένο πιπέρι
Σε μια κατσαρόλα ζεσταίνουμε το μισό λάδι σε δυνατή φωτιά και σοτάρουμε το κρέας και το 1 κρεμμύδι για 6-7 λεπτά, μέχρι να ροδίσουν καλά.Σβήνουμε με το κρασί, αλατοπιπερώνουμε, προσθέτουμε τη δάφνη και τα 2 ποτήρια ντομάτα και αφήνουμε τα υλικά να πάρουν μία βράση. Χαμηλώνουμε τη φωτιά και σιγομαγειρεύουμε, χωρίς να προσθέσουμε νερό, για 1 ώρα και 30 λεπτά με μισοσκεπασμένη κατσαρόλα, μέχρι να μαλακώσει καλά το κρέας. Ελέγχουμε και αν χρειαστεί ρίχνουμε λίγο νερό, καυτό.Παράλληλα σε άλλη, μεγαλύτερη κατσαρόλα ζεσταίνουμε το υπόλοιπο ελαιόλαδο σε μέτρια φωτιά και σοτάρουμε το δεύτερο κρεμμύδι με τον μαϊντανό για 3-4 λεπτά, ανακατεύοντας συχνά. Ρίχνουμε την υπόλοιπη ντομάτα, ανακατεύουμε και αφήνουμε το μείγμα να πάρει μία βράση. Χαμηλώνουμε τη φωτιά και μαγειρεύουμε για 15 λεπτά, μέχρι να μαλακώσει ο μαϊντανός. Μεταφέρουμε με προσοχή το κρέας με τη σάλτσα του στην κατσαρόλα με τον μαϊντανό, ανακατεύουμε προσεκτικά και μαγειρεύουμε για 10 λεπτά, μέχρι να αναμειχθούν οι γεύσεις.
Μαϊντανός,Μοσχάρι